pythainlp/thai-wiki-dataset-v4 huggingface dataset:
บิวเฟิร์ด (รัฐไวโอมิง)

บิวเฟิร์ด  เป็นชุมชนที่ไม่ได้อยู่ในการปกครองแห่งหนึ่ง ตั้งอยู่ในเขตเทศมณฑลแอลบานี รัฐไวโอมิง สหรัฐ ตั้งอยู่บนทางหลวงหมายเลข 80 ระหว่างเมืองแลรามี  กับเมืองไชแอนน์  ประชากรคนสุดท้ายที่อาศัยอยู่เมืองนี้ยาวนานถึงสองทศวรรษได้ย้ายออกไปเมื่อ พ.ศ. 2555 และจากการสำรวจสำมะโนครัวประชากรเมื่อ พ.ศ. 2563 พบว่าเมืองแห่งนี้ไม่มีประชากรอาศัยแม้แต่คนเดียว
ที่ตั้ง.
บิวเฟิร์ดตั้งอยู่แถบเทือกเขาแลรามี ตั้งอยู่ระหว่างเมืองแลรามีกับเมืองไชแอนน์ โดยตัวเมืองบิวเฟิร์ดตั้งอยู่บนทางหลวงหมายเลข 80 ทางหลวงลิงคอล์น และทางรถไฟสายโอเวอร์แลนด์ ทางตะวันออกของเขาเชอร์แมนฮิลล์ นอกจากนี้เมืองบิวเฟิร์ดยังเป็นเส้นทางไปยังอนุสาวรีย์แอเมส ซึ่งเป็นจุดสูงสุดของทางรถไฟข้ามทวีปสายเก่า
ประวัติ.
บิวเฟิร์ดก่อตั้งขึ้นเมื่อ พ.ศ. 2409 จากบทความใน "ชิคาโกทรีบูน" ฉบับ พ.ศ. 2555 ระบุว่า เดิมบิวเฟิร์ดเป็นที่ตั้งของค่ายทหารเมื่อช่วงการก่อสร้างทางรถไฟข้ามทวีป แต่ในเวลาต่อมาได้มีการย้ายค่ายทหารไปยังเมืองแลรามีซึ่งอยู่ใกล้เคียง ประชากรในเมืองบิวเฟิร์ดจึงหดตัวลง ทั้งนี้บิวเฟิร์ดเคยมีประชากรรวม 2,001 คน มีการก่อตั้งไปรษณีย์บิวเฟิร์ดเมื่อเดือนสิงหาคม พ.ศ. 2443 เดิมอยู่ในเขตการรับผิดชอบของเทศมณฑลแลรามี ต่อมาภายหลังจึงถูกโอนไปขึ้นกับเทศมณฑลแอลบานีใน พ.ศ. 2444 กระทั่งไปรษณีย์บิวเฟิร์ดหยุดให้บริการเมื่อวันที่ 1 กุมภาพันธ์ พ.ศ. 2542 การบริการนำส่งไปรษณีย์ในเมืองบิวเฟิร์ดยุติลงเมื่อวันที่ 24 กรกฎาคม พ.ศ. 2547 และโอนการรับผิดชอบไปยังที่ทำการไปรษณีย์ไชแอนน์แทน
ก่อนหน้านี้ดอน แซมมอนส์  ชาวรัฐแคลิฟอร์เนีย พร้อมภรรยาและบุตร ได้โยกย้ายเข้าไปตั้งรกรากที่เมืองบิวเฟิร์ดเมื่อ พ.ศ. 2523 กระทั่ง พ.ศ. 2535 แซมมอนส์ได้ซื้อที่ผืนหนึ่งขนาด 10 เอเคอร์ (4.0 เฮกตาร์) อันประกอบไปด้วยเมืองบิวเฟิร์ด ร้านค้าในเมืองบิวเฟิร์ด และปั๊มน้ำมันบิวเฟิร์ด และเขายังรับผิดชอบเป็นบุรุษไปรษณีย์ตั้งแต่ พ.ศ. 2536 และได้เป็นนายไปรษณีย์ในเดือนเมษายน พ.ศ. 2537 และทำงานอยู่ที่นั่นเรื่อยมาจนกระทั่งที่ทำการไปรษณีย์ประจำเมืองถูกยุบลง ครั้นเมื่อภรรยาของแซมมอนส์เสียชีวิตลงเมื่อ พ.ศ. 2538 และลูกชายของแซมมอนส์ย้ายออกจากเมืองใน พ.ศ. 2551 แซมมอนส์ตัดสินใจย้ายไปอยู่ใกล้ ๆ กับบุตร และนำที่ดินผืนดังกล่าวออกประมูลเมื่อเดือนเมษายน พ.ศ. 2555
มีการประมูลที่ดินของแซมมอนส์เมื่อวันที่ 5 เมษายน พ.ศ. 2555 โดยมีชายชาวเวียดนามจำนวนสองคนเสนอราคาสูงสุดไว้ที่ 900,000 ดอลลาร์สหรัฐ ภายหลังจึงมีการเปิดเผยชื่อหนึ่งในนั้นคือ ฟัม ดิญ เหงียน  เป็นเจ้าของที่ดินคนใหม่ เขานำเข้ากาแฟจากประเทศเวียดนาม ยี่ห้อ "ฟินเดลี"  มาวางขายในร้านสะดวกซื้อ ต่อมาเขาได้เปลี่ยนชื่อที่ดินผืนดังกล่าวว่า "ฟินเดลีทาวน์บิวเฟิร์ด"  ใน พ.ศ. 2556 กระทั่งผู้จัดการของร้านประกาศลาออก และร้านสะดวกซื้อก็ถูกปิดตายลงในเดือนกันยายน พ.ศ. 2560 อย่างไรก็ตาม จากข้อมูลในเว็บไซต์แก๊สบัดดีดอตคอม ระบุว่า ปั๊มน้ำมันและมินิมาร์เก็ตฟินเดลี ยังเปิดให้บริการจนถึงเดือนสิงหาคม พ.ศ. 2564 เป็นอย่างน้อย และการสำรวจสำมะโนครัวประชากรเมื่อ พ.ศ. 2563 ปรากฏว่าไม่พบประชากรอาศัยอยู่ในเมืองนี้แม้แต่คนเดียว
โนอาหส์ อาร์ค

โนอาหส์ อาร์ค  เป็นภาพยนตร์แอนิเมชันบราซิล-อินเดียที่ออกฉายในปี พ.ศ. 2567 ผลิตโดย วีดีโอฟิลเมส และโกลบู ฟิลเมส กำกับโดย เซร์ชีอู มาชาดู และอโลส ดิ เลโอ และแสดงนำโดย โรดรีกู ซานโตรู, มาร์เซลู อาดแน และอลิซ บรากา
การตอบรับ.
ในอัลโลซีนี (AlloCiné) ให้คะแนนเฉลี่ยอยู่ที่ 2,7 จาก 5 ในเซนซาซิเน (SensaCine) ให้คะแนนเฉลี่ยอยู่ที่ 2,6 จาก 5 ในเบยาซเปร์เด (Beyazperde) ให้คะแนนเฉลี่ยอยู่ที่ 3 จาก 5
อีจ้วน

อีจ้วน, อิ๋นจวน, อีจวน หรือ อีจอ (เสียชีวิต 10 เมษายน ค.ศ. 258) มีชื่อในภาษาจีนกลางว่า ยฺหวี เฉฺวียน  เป็นขุนพลของรัฐง่อก๊กในยุคสามก๊กของจีน 
ประวัติ.
ในปี ค.ศ. 257 จูกัดเอี๋ยนขุนพลของรัฐวุยก๊กก่อกบฏที่อำเภอฉิวฉุน (壽春 "โช่วชุน"; ปัจจุบันคืออำเภอโช่ว นครลู่อาน มณฑลอานฮุย) เพื่อต่อต้านสุมาเจียวผู้สำเร็จราชการแทนพระองค์แห่งวุยก๊ก จูกัดเอี๋ยนส่งจูกัดเจ้งบุตรชายและงอก๋งหัวหน้าเสมียน ("จ๋างฉื่อ") ไปขอการสนับสนุนจากง่อก๊กที่เป็นรัฐอริของวุยก๊ก ซุนหลิมผู้สำเร็จราชการแทนพระองค์แห่งรัฐง่อก๊กจึงส่งบุนขิม, จวนเต๊ก (全懌 เฉฺวียน อี้) , จวนตวน ("เฉวียน ตวาน"), ต๋องจู ("ถาง จือ"), หวาง จั้ว  และนายทหารคนอื่น ๆ ให้นำกำลังพลง่อก๊ก 30,000 นายไปสนับสนุนการก่อกบฏของจูกัดเอี๋ยน อีจ้วนได้ติดตามมาในกองกำลังนี้ด้วย
ในปี ค.ศ. 258 กองทัพวุยก๊กนำโดยสุมาเจียวยึดอำเภอฉิวฉุุนได้ จูกัดเอี๋ยนพยายามตีฝ่าวงล้อมหนีไปแต่ถูกเฮาหุน (胡奮 "หู เฟิ่น") นายทหารใต้บังคับบัญชาของสุมาเจียวสังหาร ด้านอีจ้วนพูดว่า "ลูกผู้ชายได้รับคำสั่งจากนายให้นำทหารไปช่วยคน หากช่วยไม่ได้แล้วยังต้องยอมจำนนต่อข้าศึก ข้าก็ไม่อาจยอมรับได้" อีจ้วนจึงถอดเกราะออกแล้วพุ่งเข้าต่อสู้จนเสียชีวิตในที่รบ
วีรพล วิชุมา

จ่าอากาศตรี วีรพล วิชุมา (เกิด 10 สิงหาคม พ.ศ. 2547) เป็นนักยกน้ำหนักชาวไทย เขาผ่านการคัดเลือกเข้าร่วมแข่งขัน โอลิมปิกฤดูร้อน 2024 ที่ กรุงปารีส ฝรั่งเศส และคว้าเหรียญเงินในรุ่น 73 กิโลกรัมชาย โดยเขาเป็นนักกีฬาอายุน้อยที่สุดในการแข่งขันยกน้ำหนักรุ่นดังกล่าว นอกจากนี้ในพิธีปิดการแข่งขันโอลิมปิกครั้งนี้ เขายังเป็นผู้เชิญธงชาติไทยเข้าสู่สตาดเดอฟร็องส์ ร่วมกับจันทร์แจ่ม สุวรรณเพ็ง อีกด้วย เป็นบุตรนายนิล นางจันทา วิชุมา
แอร์บีเอ็นบี

บริษัท แอร์บีเอ็นบี  เป็นบริษัทสัญชาติอเมริกันที่ดำเนินการในสถานที่ซื้อขายออนไลน์ที่มีประสบการณ์ด้านเรือนแรมในประเทศและภูมิภาคต่าง ๆ ในระยะสั้นและระยะยาว บริษัทยังทำหน้าที่เป็นนายหน้าและเก็บค่าบำเหน็จจากการจองแต่ละครั้ง แอร์บีเอ็นบีก่อตั้งในเดือนสิงหาคม ค.ศ. 2008 โดย Brian Chesky, Nathan Blecharczyk และ Joe Gebbia จากนั้นในวันที่ 10 ธันวาคม ค.ศ. 2020 องค์กรนี้กลายเป็นบริษัทมหาชนผ่านการเสนอขายหุ้นครั้งแรกให้แก่สาธารณชน บริษัทนี้เป็นบริษัทที่มีชื่อเสียงที่สุดในการให้เช่าที่อยู่อาศัยระยะสั้น
ศรายุทธิ์ ใจหลัก

ศรายุทธิ์ ใจหลัก (เกิด 12 ธันวาคม พ.ศ. 2522) ชื่อเล่น ติ่ง เป็นนักการเมืองชาวไทย ปัจจุบันดำรงตำแหน่งเลขาธิการพรรคประชาชน อดีตผู้อำนวยการพรรคอนาคตใหม่และพรรคก้าวไกล
ประวัติ.
ศรายุทธิ์ เกิดเมื่อวันที่ 12 ธันวาคม พ.ศ. 2522 ที่เขตดอนเมือง กรุงเทพมหานคร (เขตบางเขนในขณะนั้น) ก่อนไปเติบโตที่จังหวัดพังงา สำเร็จการศึกษาระดับมัธยมศึกษา จากโรงเรียนเตรียมอุดมศึกษา กรุงเทพมหานคร และระดับปริญญาตรี ในสาขาวิชาวิศวกรรมชลประทาน จากคณะวิศวกรรมศาสตร์ มหาวิทยาลัยเกษตรศาสตร์ ภายหลังยังมีธุรกิจสวนยางอยู่ในประเทศลาว
การทำงาน.
ศรายุทธิ์เป็นอดีตเลขาธิการสหพันธ์นิสิตนักศึกษาแห่งประเทศไทย (สนนท.) ในช่วงปี พ.ศ. 2543 เป็นเพื่อนสนิทร่วมอุดมการณ์กับธนาธร จึงรุ่งเรืองกิจ และชัยธวัช ตุลาธน ร่วมทำกิจกรรมนอกรั้วมหาวิทยาลัยจาก 3 สถาบันการศึกษาในขณะนั้น คือ จุฬาลงกรณ์มหาวิทยาลัย มหาวิทยาลัยธรรมศาสตร์ และมหาวิทยาลัยเกษตรศาสตร์
งานการเมือง.
ต่อมาในช่วงปี พ.ศ. 2560 มีการรวมตัวกันก่อตั้งพรรคอนาคตใหม่ โดยกลุ่มเพื่อนที่มีแนวคิดและจุดยืนทางการเมืองเดียวกัน โดยจุดเริ่มต้นของการก่อตั้งพรรคอนาคตใหม่ เริ่มจากธนาธรเป็นหัวหน้าพรรค ชัยธวัชเป็นรองเลขาธิการ ส่วนศรายุทธิ์เป็นผู้อำนวยการพรรค และรับตำแหน่งนี้เรื่อยมาจนถึงยุคพรรคก้าวไกล โดยในยุคพรรคก้าวไกล ศรายุทธิ์เคยเป็นผู้ถือหุ้นใหญ่ จำนวน 74.6503% ในบริษัท สเปกเตอร์ ซี จำกัด ซึ่งมีบทบาทสำคัญในการผลิตสื่อ กราฟฟิก ภาพประกอบ หรือคลิปวีดีโอจำนวนมาก ให้พรรคก้าวไกลนำไปใช้ประกอบการหาเสียงในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ก่อนที่ศรายุทธิ์จะจำหน่ายหุ้นทั้งหมดออกในภายหลัง
ต่อมาในปี พ.ศ. 2567 ภายหลังพรรคก้าวไกลถูกศาลรัฐธรรมนูญวินิจฉัยยุบพรรคจากคดียุบพรรคการเมือง พ.ศ. 2567 ศรายุทธิ์จึงย้ายมาสังกัดพรรคประชาชน และได้รับเลือกให้เป็นเลขาธิการพรรค
บทเพลงของคนพายเรือชาวเยฺว่

บทเพลงของคนพายเรือชาวเยฺว่  เป็นเพลงสั้นในภาษาโบราณทางตอนใต้ของจีนบริเวณหุบเขาแม่น้ำแยงซี ว่ากันว่าได้รับการบันทึกไว้เมื่อประมาณ 528 ปีก่อนคริสต์ศักราช การถอดเสียงโดยใช้ตัวอักษรจีนและคำแปลได้รับการบันทึกไว้ในสวนแห่งเรื่องเล่า  รวบรวมโดยหลิวเซี่ยงห้าศตวรรษให้หลัง
เรื่องราว.
เพลงนี้ปรากฏในเรื่องราวซ้อนเรื่องราวในบท "ช่านชัว"  ในสวนแห่งเรื่องเล่า เมื่อรัฐมนตรีแห่งรัฐฉู่ผู้ซึ่งต้องเสน่ห์ขุนนางรูปงามผู้ครองเซียงเฉิง เล่าเรื่องราวจากคริสต์ศตวรรษที่ 6 ให้เขาฟัง เรื่องมีอยู่ว่า ระหว่างที่เจ้าชายจื่อซี  น้องชายร่วมมารดาของกษัตริย์รัฐฉู่กำลังล่องเรืออยู่ คนพายเรือที่เป็นชาวเยฺว่ก็ร้องเพลงขึ้นมา เจ้าชายจื่อซีสนใจจึงขอให้ล่ามแปลให้ ล่ามบอกเขาว่ามันเป็นเพลงเกี่ยวกับชีวิตความเป็นอยู่ในชนบทและความปลื้มปีติที่ซ่อนเอาไว้ของคนพายเรือที่ได้เจอกับเจ้าชาย 
เมื่อได้ยินดังนั้น เจ้าชายก็สวมกอดคนพายเรือทันทีแล้วคลุมคนพายเรือด้วยผ้าคลุมปักของเขา รัฐมนตรีกล่าวย้ำต่อว่า "จือซีเป็นถึงน้องชายของกษัตริย์รัฐฉู่ ตำแหน่งบริหารเทียบเท่านายกรัฐมนตรี มีศักดิ์เป็นเจ้าชาย แต่กระนั้นคนพายเรือก็ยังสามารถร่วมประเวณีกับเขาได้จนพอใจ" ว่าแล้ว รัฐมนตรีก็โน้มน้าวให้ผู้ครองเซียงเฉิงกุมมือของเขา ซึ่งก่อนหน้านี้เขาปฏิเสธไปเพราะทราบความรู้สึกของรัฐมนตรี
เรื่องราวนี้กลายเป็นสัญลักษณ์ของความรักร่วมเพศในประวัติศาสตร์จีน มันรวมอยู่ในบทเกี่ยวกับความรักระหว่างผู้ชายในกวีนิพนธ์ "ฉิงฉื่อ" ของเฝิง เมิ่งหลง (情史, 'History of Love', c. 1628–1630) 
ข้อความเยฺว่เก่า.
เนื้อร้องของเพลงต้นฉบับได้รับการถอดเสียงด้วยอักษรจีน 32 ตัว แต่ละตัวแทนเสียงพยางค์ในภาษาต้นฉบับ:
<templatestyles src="แม่แบบ:คำพูด/style.css" />
เช่นเดียวกับเพลงป๋ายหลางที่ได้รับการบันทึกไว้ การตีความเนื้อเพลงนั้นมีความซับซ้อนเป็นอย่างมากเนื่องจากขาดข้อมูลเกี่ยวกับระบบเสียงของภาษาจีนเก่าที่ได้รับการบันทึกไว้โดยอักษรภาพ ในปี 1981 เหวย์ ชิ่งเวิ่น (韦庆稳) นักภาษาศาสตร์เสนอการตีความโดยการเปรียบเทียบเนื้อร้องของเพลงกับภาษากลุ่มไท โดยเฉพาะในกลุ่มภาษาจ้วงที่พูดกันในเขตปกครองตนเองกวางซีในปัจจุบัน ต่อมาเจิ้งจางฉางฟาง (郑张尚芳) ใช้งานของเหวยเป็นรากฐาน และใช้การสืบสร้างภาษาจีนเก่าของเขาเอง แปลงเนื้อเพลงเป็นอักษรไทย (สมัยปลายคริสต์ศตวรรษที่ 13) ในฐานะภาษาที่ใกล้เคียงภาษาต้นฉบับมากที่สุด การตีความของทั้งเหวยและฉางฟาง สอดคล้องอย่างหลวม ๆ กับฉบับแปลภาษาจีน 54 ตัวอักษร นอกจากนี้การตีความของพวกเขายังขาดบรรทัดที่ 3 กับ 9 ของฉบับภาษาจีน เจิ้งจางเสนอว่าบรรทัดเหล่านี้อาจได้รับการเพิ่มเข้ามาภายหลังระหว่างการเรียบเรียงฉบับภาษาจีนเพื่อให้เข้ากับสไตล์บทกวีของฉู่ฉือ การตีความของเจิ้งจางยังคงเป็นที่ถกเถียงกันอยู่จนถึงปัจจุบัน มันอาจมีสาเหตุมาจากระยะห่างเกือบสองพันปีระหว่างอักษรไทยกับเนื้อเพลงดังกล่าว และนอกจากนี้ภาษาไทยเองก็อยู่ในกลุ่มภาษาไทตะวันตกเฉียงใต้ที่อยู่ห่างกันทางภูมิศาสตร์มากกว่า
ฉินเสี่ยวหังแย้งว่า แม้ว่าการถอดเสียงจะไม่ได้แสดงถึงระบบการเขียนที่แท้จริงของภาษาต้นฉบับ แต่รูปแบบการถอดเสียงดังกล่าวก็กลายเป็นพื้นฐานของระบบการเขียนสือดิบผู้จ่องของชาวจ้วงในภายหลัง
ชัวเยฺวี่ยน

ชัวเยฺวี่ยน  มีชื่อภาษาอังกฤษหลายชื่อ เช่น , , , ฯลฯ แปลเป็นภาษาไทยได้ว่า "สวนแห่งเรื่องเล่า" เป็นการรวบรวมเรื่องราวและเกร็ดเล็กเกร็ดน้อยตั้งแต่สมัยก่อนราชวงศ์ฉิน  จนถึงสมัยราชวงศ์ฮั่นตะวันตก เรื่องราวเหล่านี้ได้รับการรวบรวมโดยบรรณารักษ์หลวงหลิวเซี่ยง ส่วนใหญ่แล้วแต่ละเรื่องก็จะมีบันทึกไว้หลายฉบับหลายสำนวน ทำให้เอกสารชุดนี้เป็นแหล่งข้อมูลที่มีคุณค่าสำหรับการศึกษาบันทึกในยุคโบราณ
สโมสรฟุตบอลการ์ตาเฆนา

สโมสรฟุตบอลการ์ตาเฆนา, เอเซ.อา.เด.  เป็นทีมฟุตบอลสเปนซึ่งมีฐานอยู่ในเมืองการ์ตาเฆนา ในแคว้นภูมิภาคมูร์เซีย ประเทศสเปน ทีมนี้ก่อตั้งขึ้นใน ค.ศ. 1995 โดยปัจจุบันแข่งในเซกุนดาดิบิซิออน และจัดการแข่งเกมเหย้าที่สนามกีฬา"เอสตาดิโอการ์ตาโกโนบา" ซึ่งจุผู้ชมได้ 15,105 ที่นั่ง
สโมสรแห่งนี้ถือเป็นการเริ่มต้นใหม่อีกครั้งจากการ์ตาเฆนา เซเอเฟ ที่ก่อตั้งเมื่อ ค.ศ. 1919
ประวัติ.
ทีมการ์ตาเฆนาก่อตั้งขึ้นเมื่อวันที่ 25 กรกฎาคม ค.ศ. 1995 ในสถานที่ของ"กลุบเดปอร์ติโบบัลซิกัส" เนื่องมาจากปัญหาเศรษฐกิจที่ร้ายแรงของการ์ตาเฆนา เอเฟเซ ซึ่งเป็นทีมชุดใหญ่ของเมือง โดยมีประธานคนแรกคือฟลอเรนติโน มันซาโน เป็นผู้ก่อตั้ง ซึ่งในช่วงแปดปีแรก สโมสรแห่งนี้รู้จักกันในชื่อ"การ์ตาเฆนาฟุตบอลกลุบ" และแข่งในดิวิชันสามเป็นครั้งแรกในฤดูกาล 1998–99
จากนั้น สโมสรก็เปลี่ยนชื่อเป็น"กลุบฟุตบอลการ์ตาเฆนา" และลุยส์ โอลิเบร์ เข้ามาดำรงตำแหน่งประธาน โดยเริ่มต้นวาระการดำรงตำแหน่งกับสโมสรท่ามกลางปัญหาเศรษฐกิจและใกล้ตกชั้น ทว่า หลังจากได้รับการช่วยเหลือจากการล้มละลายโดยผู้ประกอบการท้องถิ่นอย่างฟรันซิสโก โกเมซ ได้สำเร็จหลังจบฤดูกาล 2002–03 ทางสโมสรนี้ก็ค่อย ๆ แข็งแกร่งขึ้นในระดับที่สาม และเลื่อนชั้นขึ้นมาอีกครั้ง โดยขณะนั้นไปอยู่ที่ดิวิชันสองใน ค.ศ. 2009
ส่วนทีมประวัติศาสตร์อย่างการ์ตาเฆนา เอเฟเซ ซึ่งก่อตั้งมายาวนานกว่านั้น ได้ทำหน้าที่เป็นทีมสำรองระหว่าง ค.ศ. 2003 ถึง ค.ศ. 2009 และในที่สุดก็ได้ความเป็นอิสระกลับคืนมา ครั้นในช่วงฤดูกาล 2009–10 ของลีกดิวิชันสอง ทีม"เอเฟเซ"นี้เกือบที่จะเลื่อนชั้นได้อีกครั้ง โดยจบฤดูกาลในอันดับที่ห้า ซึ่งความหวังในการเลื่อนชั้นทั้งหมดต้องสูญสิ้นไปในนัดที่ 41 และนัดรองสุดท้าย เมื่อพ่ายแพ้ให้แก่ทีมเรกเรอาติโบเดอูเอลบา 0 ประตูต่อ 1 ในเกมเยือน
ทีมการ์ตาเฆนาตกชั้นจากระดับดิวิชันสองในช่วงปลายฤดูกาล 2011–12 ถึงกระนั้น ในเดือนพฤษภาคม ค.ศ. 2015 การยิงประตูในช่วงท้ายเกมของการ์โลส มาร์ติเนซ ได้ช่วยให้สโมสรรอดพ้นจากการตกต่ำอีกครั้งด้วยการชนะการแข่งเพลย์ออฟโดยใช้กฎประตูทีมเยือนกับทีมลัสปัลมัสอัตเลติโก ทว่าสามปีต่อมา ทีมการ์ตาเฆนาก็พ่ายแพ้ในการเลื่อนชั้นครั้งสุดท้ายให้แก่เอซเตรมาดูรา อูเด ด้วยผลต่างเพียงประตูเดียว
กระทั่งเมื่อวันที่ 19 กรกฎาคม ค.ศ. 2020 ทีมการ์ตาเฆนาได้รับการเลื่อนชั้นสู่เซกุนดาดิบิซิออนหลังจากไม่มาเป็นเวลา 8 ปี
การล้อมเองอั๋น

การล้อมเองอั๋น  เป็นการรบระหว่างรัฐง่อก๊กและวุยก๊กตั้งแต่ประมาณเดือนมีนาคมถึงสิงหาคม ค.ศ. 264 ในยุคสามก๊กของจีน หลังการพิชิตจ๊กก๊กโดยวุยก๊กในปี ค.ศ. 263 ง่อก๊กพยายามยึดครองอาณาเขตของจ๊กก๊กแต่ถูกต้านทานไว้โดยหลัว เซี่ยน (羅憲) อดีตขุนพลของจ๊กก๊กที่ภายหลังยอมจำนนต่อวุยก๊ก ยุทธการสิ้นสุดด้วยชัยชนะของวุยก๊ก
ภูมิหลัง.
เมืองปาตง (巴東郡 "ปาตงจฺวิ้น"; ครอบคลุมบางส่วนของนครฉงชิ่งในปัจจุบัน) เป็นอาณาเขตของจ๊กก๊กที่ตั้งอยู่ใกล้กับชายแดนของง่อก๊กที่เป็นรัฐพันธมิตร ในเดือนกันยายนหรือตุลาคม ค.ศ. 263 รัฐวุยก๊กเปิดฉากการบุกจ๊กก๊ก เงียมอู (閻宇 "เหยียน ยฺหวี") ซึงได้รับมอบหมายให้รักษาปาตง ได้รับคำสั่งให้นำกำลังพลไปสนับสนุนทัพจ๊กก๊กที่แนวหน้า หลัว เซี่ยน (羅憲) ที่เป็นผู้ช่วยของเงียมอู ยังอยู่รักษาอำเภอเองอั๋น (永安 "หย่งอาน"; ปัจจุบันคืออำเภอเฟิ่งเจี๋ย นครฉงชิ่ง) อำเภอเอกของเมืองปาตงด้วยกำลังพลเพียง 2,000 นาย ในเดือนพฤศจิกายนหรือธันวาคม ค.ศ. 263 เมื่อมีข่าวมาถึงเองอั๋นว่าเซงโต๋ (成都 "เฉิงตู") นครหลวงของจ๊กก๊กตกเป็นของทัพวุยก๊กเอง หลัว เซี่ยนจึงทำการปลอบโยนราษฎรและฟื้นฟูความสงบเรียบร้อยในเองอั๋น
ก่อนการล่มสลายของจ๊กก๊ก จ๊กก๊กได้แจ้งง่อก๊กเรื่องการบุกของวุยก๊ก ซุนฮิวจักรพรรดิง่อก๊กจึงทรงส่งกำลังทหารสามทางเพื่อเบี่ยงเบนความสนใจของวุยก๊กจากจ๊กก๊ก แต่หลังข่าวการล่มสลายของจ๊กก๊กมาถึงง่อก๊ก ซุนฮิวจึงทรงมีรับสั่งให้ถอนทัพ จากนั้นง่อก๊กก็เตรียมการจะใช้ประโยชน์จากสถานการณ์นี้ในการยกทัพบุกยึดอาณาเขตของอดีตจ๊กก๊กภายใต้ข้ออ้างจะส่งกำลังเสริมมาต้านวุยก๊ก อย่างไร้ก็ตามเมื่อจ๊กก๊กถูกพิชิตแล้ว หลัว เซี่ยนก็ไม่คิดว่าง่อก๊กจะอยู่ได้นาน ยิ่งไปกว่านั้นหลัว เซี่ยนยังมองว่าการกระทำของง่อก๊กเป็นการทรยศต่อพันธมิตร หลัว เซี่ยนจึงเสริมกำลังป้องกันเองอั๋นเพื่อต้านทานการบุกของง่อก๊ก
ยุทธการ.
ประมาณเดือนมีนาคม ค.ศ. 264 ปู้ เสีย (步恊) ขุนพลง่อก๊กนำกำลังพลจากซีหลิง (西陵; ปัจจุบันคือนครอี๋ชาง มณฑลหูเป่ย์) เพื่อโจมจีเองอั๋น แต่กลับพบกับการต้านทานอย่างมั่นคงจากหลัว เซี่ยน ในขณะที่ทัพง่อก๊กระดมยิงเกาทัณฑ์เข้าฐานที่มั่นของหลัว เซี่ยน หลัว เซี่ยนก็สั่งให้หยาง จง (楊宗) ผู้ใต้บังคับบัญชาให้ตีฝ่าวงล้อมไปขอความช่วยเหลือจากตันเกี๋ยนขุนพลวุยก๊ก หลัว เซี่ยนยังยอมมอบตราประจำตำแหน่งและส่งบุตรชายเป็นตัวประกันเพื่อแสดงความจริงใจต่อสุมาเจียวผู้สำเร็จราชการแทนพระองค์แห่งวุยก๊ก ในช่วงเวลานั้น หลัว เซี่ยนนำทหารตีโต้ทัพของปู้ เสียและเอาชนะได้
ซุนฮิวจักรพรรดิง่อก๊กกริ้วที่ปู้ เสียพ่ายแพ้ จึงทรงมีรับสั่งให้ขุนพลลกข้องนำกำลังพล 30,000 นายไปสนับสนุนปู้ เสียและปิดล้อมเองอั๋น หลังการปิดล้อมผ่านไป 6 เดือน ราษฎรในเองอั๋นมากกว่าครึ่งล้มป่วยด้วยโรคระบาด มีบางคนเสนอให้หลัว เซี่ยนตีฝ่าวงล้อมและมุ่งลงใต้ไปเมืองโคกุ้น (牂柯郡 "จางเคอจฺวิ้น"; ครอบคลุมบางส่วนของมณฑลกุ้ยโจวในปัจจุบัน) หรือมุ่งขึ้นเหนือไปเมืองเซียงหยง (上庸郡 "ช่างยงจฺวิ้น"; ครอบคลุมบางส่วนของด้านตะวันตกเฉียงเหนือของมณฑลหูเป่ย์ในปัจจุบัน) หลัว เซี่ยนปฏิเสธ โดยกล่าวว่าตนพร้อมจะตายเพื่อปกป้องเมือง
หลังตันเกี๋ยนส่งคำร้องขอความช่วยเหลือของหลัว เซี่ยนไปยังสุมาเจียว สุมาเจียวจึงสั่งให้ขุนพลเฮาเหลกนำกำลังพล 20,000 นายจากมณฑลเกงจิ๋วเพื่อเบี่ยงเบนความสนใจของทัพของง่อก๊กจากเองอั๋น โดยการเข้าโจมตีซีหลิง ในเดือนกรกฎาคมหรือสิงหาคม ค.ศ. 264 ทัพง่อก๊กล่าถอยหลังยึดเองอั๋นไม่สำเร็จและเนื่องด้วยการโจมตีของง่อก๊กที่ซีหลิง
ผลสืบเนื่อง.
สุมาเจียวยอมรับการยอมจำนนของหลัง เซี่ยน และสั่งให้หลัว เซี่ยนยังคงอยู่รักษาเองอั๋นต่อไป เนื่องจากความพยายามป้องกันเองอั๋นของหลัว เซี่ยน วุยก๊กจึงได้ผนวกอาณาเขตที่เคยเป็นของจ๊กก๊ก ส่วนง่อก๊กไม่สามารถชิงดินแดนใด ๆ ได้เลยหลังการล่มสลายของจ๊กก๊ก
สนามเป้า

สนามเป้า เป็นย่านหนึ่งในกรุงเทพมหานครบริเวณถนนพหลโยธิน
ในอดีตบริเวณสนามเป้ามีสภาพเป็นที่ลุ่ม พื้นที่ตรงปลายสุดของถนนพญาไท ยังเป็นที่เปลี่ยว จึงใช้เป็นสนามยิงปืน เรียกกันว่า "สนามเป้า" เมื่อพระบาทสมเด็จพระมงกุฎเกล้าเจ้าอยู่หัว ทรงโปรดเกล้าฯ ให้ซื้อเครื่องบินจากประเทศฝรั่งเศส เพื่อเสริมสร้างสมรรถภาพของกองทัพไทย จึงเลือกพื้นที่ทางทิศเหนือชานพระนคร ที่มีสภาพเป็นที่ดอน เป็นที่ตั้งสนามบินแห่งแรกของไทย คือท่าอากาศยานดอนเมือง ด้วยเหตุนี้จึงมีการตัดถนนไปยังดอนเมือง เริ่มจากปลายถนนพญาไท ตรงจุดตัดถนนราชวิถี บริเวณสนามเป้า ไปจนถึงสนามบินดอนเมือง มีความยาว 22 กิโลเมตร เมื่อ พ.ศ. 2479 เรียกชื่อถนนว่า "ถนนประชาธิปัตย์" แต่ต่อมาเปลี่ยนชื่อมาเป็น ถนนพหลโยธิน
ขอบเขตสนามยิงปืนนั้นกว้างขวาง เริ่มตั้งแต่ตรงปลายสุดของถนนพญาไท จากแผนที่กรุงเทพฯ ร.ศ. 129 (พ.ศ. 2453) ซึ่งขณะนั้นยังไม่ได้ตัดถนนพหลโยธิน พบว่ามีสนามยิงปืน หรือเรียกสนามเป้าอยู่อย่างน้อย 2 จุดในที่ทหาร อีกจุดหนึ่งหากเทียบกับสถานที่ในปัจจุบันคือตึกเพริล์แบงค็อก บริเวณย่านอารีย์ ต่อมาพัฒนาเป็นย่านพักของข้าราชการทหาร นักการเมือง และกลุ่มตระกูลเก่าแก่
ปัจจุบันพื้นที่บริเวณสนามเป้ามีจุดเด่นคือ สถานที่ราชการอย่าง กองพลทหารม้าที่ 2 รักษาพระองค์ และสถานีโทรทัศน์กองทัพบก (ช่อง 5) (วางศิลาฤกษ์เมื่อ 24 มิถุนายน พ.ศ. 2500) บนพื้นที่ 900 ไร่ สำนักงานกิจการกระจายเสียง กิจการโทรทัศน์ และกิจการโทรคมนาคม กองทัพบก ก่อตั้งขึ้นเมื่อ พ.ศ. 2536 มีโรงพยาบาลพญาไท 2 ก่อตั้งเมื่อวันที่ 22 กรกฎาคม พ.ศ. 2530 ต่อมาเมื่อ พ.ศ. 2542 เปิดดำเนินการรถไฟฟ้าบีทีเอส โดยมีสถานีสนามเป้าตั้งอยู่บริเวณย่านนี้ ต่อมามีการเปิดเดอะซีซันส์ มีลักษณะเป็นคอมมูนิตี้มอลล์เปิดให้บริการอย่างเป็นทางการมาตั้งแต่วันที่ 10 สิงหาคม พ.ศ. 2558
จังหวัดพระนครในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

การเลือกตั้งสมาชิกสภาผู้แทนราษฎรจังหวัดพระนคร ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 9 คน
การเลือกตั้งเพิ่มเติม 30 มีนาคม พ.ศ. 2501.
หลังจากการเลือกตั้งทั่วไปในเดือนธันวาคม พ.ศ. 2500 ก็ได้มีพระราชกฤษฎีกาให้เลือกตั้งสมาชิกสภาผู้แทนราษฎรประเภทที่ 1 เพิ่มขึ้นเท่าจำนวนสมาชิกสภาผู้แทนราษฎรประเภทที่ 2 พ.ศ. 2501 ใน 5 จังหวัด ได้แก่ จังหวัดพระนคร, จังหวัดธนบุรี, จังหวัดกาฬสินธุ์, จังหวัดร้อยเอ็ด และ จังหวัดอุบลราชธานี กำหนดให้มีขึ้นในวันที่ 30 มีนาคม พ.ศ. 2501 โดยจังหวัดพระนคร แบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรเพิ่มอีก 9 คน แต่ละเขตเลือกตั้งจะมีสมาชิกสภาผู้แทนราษฎรได้เขตละ 9 คน
นพดล วันหวัง

ร้อยตรี นพดล วันหวัง หรือ โค้ชมัส (19 เมษายน พ.ศ. 2521 –) เป็นอดีตนักยกน้ำหนักชายและผู้ฝึกสอนนักยกน้ำหนักชาวไทย ที่เคยเข้าแข่งในประเภท +108 กก. และเป็นตัวแทนของประเทศไทยในการแข่งระดับนานาชาติ เขาได้ลงแข่งชิงแชมป์โลก ล่าสุดคือการแข่งยกน้ำหนักชิงแชมป์โลก 1997
จังหวัดธนบุรีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

การเลือกตั้งสมาชิกสภาผู้แทนราษฎรจังหวัดธนบุรี ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
การเลือกตั้งเพิ่มเติม 30 มีนาคม พ.ศ. 2501.
หลังจากการเลือกตั้งทั่วไปในเดือนธันวาคม พ.ศ. 2500 ก็ได้มีพระราชกฤษฎีกาให้เลือกตั้งสมาชิกสภาผู้แทนราษฎรประเภทที่ 1 เพิ่มขึ้นเท่าจำนวนสมาชิกสภาผู้แทนราษฎรประเภทที่ 2 พ.ศ. 2501 ใน 5 จังหวัด ได้แก่ จังหวัดพระนคร, จังหวัดธนบุรี, จังหวัดกาฬสินธุ์, จังหวัดร้อยเอ็ด และ จังหวัดอุบลราชธานี กำหนดให้มีขึ้นในวันที่ 30 มีนาคม พ.ศ. 2501 โดยจังหวัดธนบุรี แบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรเพิ่มอีก 3 คน แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
สเตเดียม วัน

สเตเดียม วัน  เป็นศูนย์การค้าชุมชนด้านกีฬา (Sports community mall) แห่งแรกของประเทศไทยและเอเชียตะวันออกเฉียงใต้ บริหารงานโดย บริษัท เดอะ สปอร์ต โซไซตี้ จำกัด ตั้งอยู่บนพื้นที่ของจุฬาลงกรณ์มหาวิทยาลัย บริเวณมุมตะวันออกเฉียงใต้ของแยกเจริญผล ระหว่างถนนพระรามที่ 1 กับถนนบรรทัดทอง และ ซอยจุฬาลงกรณ์ 5-6 อยู่ตรงข้ามกับสนามศุภชลาศัย กรีฑาสถานแห่งชาติ และเชื่อมต่อกับอุทยาน 100 ปี จุฬาลงกรณ์มหาวิทยาลัย โดยแบ่งพื้นที่ออกเป็น 2 ส่วน คือ พื้นที่ค้าปลีกด้านกีฬา ขนาด 5,000 ตารางเมตร ประกอบด้วยร้านค้าปลีกจำนวน 129 ร้าน และ ศูนย์บริการการออกกำลังกาย โดยมีลานจัดกิจกรรมด้านกีฬาขนาด 2,000 ตารางเมตร ตั้งอยู่ด้านหน้าอาคาร
ประวัติ.
พื้นที่ที่ตั้งบริเวณสนามศุภชลาศัยถึงซอยจุฬาลงกรณ์ 12 นั้น เดิมเป็นที่ตั้งของร้านค้าปลีกอุปกรณ์กีฬาอยู่แล้วเป็นระยะเวลามากกว่า 20 ปี ต่อมาจุฬาลงกรณ์มหาวิทยาลัยได้เวนคืนพื้นที่ และย้ายร้านค้าปลีกเหล่านี้ให้เข้าไปขายริมถนนบรรทัดทองกับย่านสวนหลวง แต่จุฬาฯ ยังต้องการรักษาเอกลักษณ์ของกิจกรรมหรือธุรกิจที่เกี่ยวกับกีฬา เพราะพื้นที่ดังกล่าวตั้งอยู่ตรงข้ามกับสนามศุภชลาศัย จึงเปิดสัมปทานพื้นที่จำนวน 10 ไร่ ให้บริษัทเอกชนพัฒนาเป็นย่านกีฬา โดยเน้นกีฬาจักรยานและวิ่ง และกำหนดให้มีร้านค้าเกี่ยวกับธุรกิจดังกล่าวไม่น้อยกว่า 60 ร้าน
เมื่อจุฬาฯ เปิดสัมปทานพื้นที่ดังกล่าว พงศ์วรรธน์ ติยะพรไชย, สิทธิชัย ศรีสงวนสกุล กรรมการผู้จัดการใหญ่ บริษัท เอส.จี.ดี อินเตอร์เทรดดิ้ง จำกัด ผู้นำเข้าและจัดจำหน่ายกล้องวงจรปิดฟูจิโกะ, ถนอมเกียรติ สัมมาวุฒิชัย กรรมการผู้จัดการ บริษัท เอฟเวอร์เอ็นจ์ จำกัด ตัวแทนจำหน่ายอุปกรณ์ไฟฟ้าครบวงจร และ ณัฐภัค รีกิจติศิริกุล ซึ่งทั้ง 4 คนจบการศึกษาจากคณะวิศวกรรมศาสตร์ จุฬาลงกรณ์มหาวิทยาลัย จึงร่วมหุ้นส่วนกันและก่อตั้ง บริษัท เดอะ สปอร์ต โซไซตี้ จำกัด เพื่อเข้าร่วมประมูลสิทธิการบริหารพื้นที่ย่านดังกล่าวจากจุฬาลงกรณ์มหาวิทยาลัยเมื่อปี พ.ศ. 2560 และสามารถประมูลชนะคู่แข่งอีก 4 บริษัท ทำให้ได้รับสัมปทานในระยะแรกเป็นระยะเวลา 7 ปี
การจัดสรรพื้นที่.
โครงการสเตเดียม วัน แบ่งออกเป็น 5 โซน ที่จัดแบ่งออกเป็นสัดส่วน ดังนี้
ศศิกานต์ ทองจันทร์

ศศิกานต์ ทองจันทร์ (เกิด 19 กันยายน พ.ศ. 2546) เป็นนักเทควันโดหญิงชาวไทย ผู้คว้าเหรียญทองในการแข่งขันเทควันโดชิงแชมป์เอเชีย 2024 รุ่นน้ำหนักไม่เกิน 62 กิโลกรัม
เส้นทางการแข่งขัน.
เธอคว้าเหรียญเงินในการแข่งขันกีฬาซีเกมส์ ครั้งที่ 31 ซึ่งจัดขึ้นที่กรุงฮานอย ประเทศเวียดนาม ในเดือนพฤษภาคม พ.ศ. 2565 เดือนมิถุนายน พ.ศ. 2565 เธอคว้าเหรียญทองแดงในการแข่งขันเทควันโดชิงแชมป์เอเชีย 2022 รุ่นน้ำหนัก 62 กิโลกรัม ที่เมืองชุนชอน ประเทศเกาหลีใต้
ในการแข่งขันกีฬาซีเกมส์ ครั้งที่ 32 ณ ประเทศกัมพูชา เมื่อเดือนพฤษภาคม พ.ศ. 2566 เธอสามารถคว้าเหรียญทองในรุ่นน้ำหนัก 62 กิโลกรัม มาครองได้สำเร็จ เดือนสิงหาคม พ.ศ. 2566 เธอคว้าเหรียญทองในการแข่งขันกีฬามหาวิทยาลัยโลกฤดูร้อน 2021 ที่เลื่อนการแข่งขันมาจัดในปี พ.ศ. 2566 ในรุ่น 62 กิโลกรัม ณ เมืองเฉิงตู สาธารณรัฐประชาชนจีน
ในเดือนกุมภาพันธ์ พ.ศ. 2567 ศศิกานต์ ทองจันทร์ คว้าแชมป์รายการเตอร์กิช โอเพ่น ที่เมืองอันทัลยา ประเทศตุรกี เธอคว้าเหรียญทองในการแข่งขันเทควันโดชิงแชมป์เอเชีย 2024 ที่เมืองดานัง ประเทศเวียดนาม ในรุ่น 62 กิโลกรัม เธอได้เข้าร่วมการแข่งขันเทควันโดรอบคัดเลือกโอลิมปิกโซนเอเชีย 2024 และสามารถคว้าตั๋วไปแข่งขันโอลิมปิกได้สำเร็จ ต่อมา เธอได้เข้าร่วมการแข่งขันกีฬาโอลิมปิกฤดูร้อน 2024 ที่กรุงปารีส
จังหวัดสมุทรสาครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดสมุทรสาคร พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสมุทรสาครทั้งจังหวัด
จังหวัดสมุทรสาครในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดสมุทรสาคร กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสมุทรสาครทั้งจังหวัด
จังหวัดสมุทรสาครในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดสมุทรสาคร มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสมุทรสาครทั้งจังหวัด
อะไรด์อินทูเดอะเมาเทนส์

อะไรด์อินทูเดอะเมาเทนส์  เป็นเกมแอ็กชัน ค.ศ. 2013 ที่พัฒนาและเผยแพร่โดยซันเฮดเกมส์ เกมนี้เปิดตัวสำหรับไอโอเอสและแอนดรอยด์ในวันที่ 23 กรกฎาคม ค.ศ. 2013 ซึ่งได้รับการตอบรับส่วนใหญ่ในเชิงบวก
รูปแบบการเล่น.
ผู้เล่นควบคุมนักธนูชื่อซู ซึ่งขี่ม้าผ่านภูเขา เพื่อโจมตีศัตรูที่เข้ามา โดยผู้เล่นจะต้องยิงธนู
ทั้งนี้ ผู้เล่นควบคุมซูที่เป็นชายคนหนึ่ง
การพัฒนาและการตลาด.
เกมนี้ได้รับการพัฒนาโดยสตูดิโอซันเฮดเกมส์ของไต้หวัน โดยมีทีมงานสองคนคือหลี่-กั๋ว เฉิน และเจีย-โย่ว เฉิน ทั้งคู่ได้ผสมผสานไอเดียของพวกเขาเข้าด้วยกัน โดยหลี่-กั๋ว ได้รับแรงบันดาลใจจากเกมเชิงศิลปะ ในขณะที่เจีย-โย่ว ชอบแนวแอ็กชันมากกว่า
"อะไรด์อินทูเดอะเมาเทนส์"เปิดตัวในแอปสโตร์เมื่อวันที่ 23 กรกฎาคม ค.ศ. 2013
การตอบรับ.
เกมดังกล่าวได้รับคะแนน "โดยทั่วไปในเชิงบวก" บนเว็บไซต์เมทาคริติก และได้รับคำชมเชย
"อะไรด์อินทูเดอะเมาเทนส์"ได้รับการยกย่องว่าเป็นหนึ่งในเกมอูยาที่ดีที่สุดจากเว็บไซต์"เกมซีโบ"
อะมอร์เฟีย

อะมอร์เฟีย  เป็นกลุ่มใหญ่ทางอนุกรมวิธานที่รวมถึง อะโมโบซัว และ โอบาซัว ซึ่งเป็นกลุ่มฐาน โอบาซัว นั้นประกอบด้วย โอพิสโธคอนตา ซึ่งรวมถึง เห็ดรา สัตว์ และ โคอาโนแฟลเจลเลต ความสัมพันธ์ทางอนุกรมวิธานของสมาชิกในกลุ่มนี้ถูกอธิบายและเสนอขึ้นครั้งแรกโดย โทมัส คาเวเลียร์-สมิธ (Thomas Cavalier-Smith) ในปี 2002
สมาคมนักปรสิตวิทยาโลก ซึ่งเป็นองค์กรที่รับรองด้านอนุกรมวิธานของโปรโตซัว ได้แนะนำในปี 2012 ให้เปลี่ยนคำว่า "ยูนิคอนต์" เป็น อะมอร์เฟีย เนื่องจากชื่อ "ยูนิคอนต์" นั้นอิงจากลักษณะร่วมที่คาดการณ์ไว้ ซึ่งต่อมาผู้เขียนของ ISOP และนักวิทยาศาสตร์คนอื่นๆ ได้ปฏิเสธ
มันรวมถึง อะโมโบซัว โอพิสโธคอนต์ และ อะพูโซโมนาดา
การแก้ไขอนุกรมวิธานภายในกลุ่ม.
โทมัส คาเวเลียร์-สมิธ (Thomas Cavalier-Smith) ได้เสนอไฟลัมใหม่ 2 ไฟลัม ได้แก่ ซัลโคซัว, ซึ่งประกอบด้วยซับไฟลัม อะพูโซอา (อะพูโซโมนาดิดา และ เบรเวียเทีย), และ วาริซัลกา, ซึ่งรวมถึงซับไฟลัม ดิฟิลเลเทีย, ดิสโคเซลิดา, แมนตาโมนาดีดา, แพลโนโมนาดีดา และ ริกิฟิลิดา.
งานวิจัยเพิ่มเติมของคาเวเลียร์-สมิธ แสดงให้เห็นว่า ซัลโคซัว นั้นเป็น พาราไฟเลติก. อะพูโซอา ก็ดูเหมือนจะเป็นพาราไฟเลติกเช่นกัน. วาริซัลกา ได้ถูกนิยามใหม่เพื่อรวมถึง แพลโนโมนาด, แมนตาโมนาส และ คอลโลดิกติออน มีการสร้างแท็กซอนใหม่ - กลิสโซดิสเซีย - สำหรับ แพลโนโมนาด และ แมนตาโมนาส แต่ยังต้องยืนยันความถูกต้องของอนุกรมวิธานที่ได้รับการแก้ไขนี้อีกครั้ง
อะโมโบซัว ดูเหมือนจะเป็นโมโนไฟเลติก โดยมีแขนงหลักสองแขนงคือ โคนอซา และ โลโบซา โคนอซา แบ่งออกเป็น อินฟราไฟลัม แซมิโคโนซา (ไมซีโตซัว และ วาเรียเซีย) และ อาร์คีอะมีบา แบบไม่ใช้ออกซิเจน โลโบซา ประกอบด้วยอะมีบาโลโบซาที่ไม่มีแฟลเจลลัมทั้งหมด และได้ถูกแบ่งออกเป็นสองคลาสคือ ดิสโคเซีย ซึ่งมีเซลล์แบน และ ทูบูลิเนีย ซึ่งมีซีดูปอดรูปท่อเป็นหลัก
เคลด.
กลุ่มนี้ประกอบด้วยเซลล์ยูคาริโอติกที่มีแฟลเจลลัมเดี่ยวที่โผล่ออกมาเป็นส่วนใหญ่ หรือเป็นอะมีบาที่ไม่มีแฟลเจลลัม ยูนิคอนต์รวมถึง โอพิสโธคอนต์ (สัตว์ เห็ดรา และรูปแบบที่เกี่ยวข้อง) และ อะโมโบซัว ตรงกันข้าม กลุ่มยูคาริโอตที่รู้จักกันดีอื่น ๆ ซึ่งมักมีแฟลเจลลัมสองอันที่โผล่ออกมา (แม้ว่าจะมีข้อยกเว้นมากมาย) มักถูกเรียกว่า ไบคอนต์ ไบคอนต์รวมถึง อาร์เคอพลาสติดา (พืชและญาติ) และ ซูเปอร์กรุ๊ป SAR คริปติสตา แฮปติสตา เทโลเนเมีย และ พิโคซัว
One view of the great kingdoms and their stem groups. The Metamonada are hard to place, being sister possibly to Discoba, possibly to Malawimonada.
ลักษณะเฉพาะ.
ยูนิคอนต์มีการรวมกันของยีนสามยีนที่ขาดหายไปในไบคอนต์ ยีนทั้งสามที่รวมกันในยูนิคอนต์ แต่ไม่ใช่แบคทีเรียหรือไบคอนต์ เข้ารหัสเอนไซม์สำหรับการสังเคราะห์นิวคลีโอไทด์ไพริมิดีน: คาร์บาโมอิลฟอสเฟตซินเทส ไดไฮโดรโอโรเทส แอสพาร์เตตคาร์บาโมอิลทรานสเฟอเรส สิ่งนี้ต้องเกี่ยวข้องกับการรวมกันสองครั้ง ซึ่งเป็นเหตุการณ์ที่หายาก รองรับบรรพบุรุษร่วมกันของโอพิสโธคอนต์และอะโมโบซัว
คาเวเลียร์-สมิธ (Cavalier-Smith) เดิมทีเสนอว่า ยูนิคอนต์มีแฟลเจลลัมเดี่ยวและเซนทริโอลเดี่ยวในบรรพบุรุษ อย่างไรก็ตาม นี่ไม่น่าจะเป็นไปได้ เนื่องจาก โอพิสโธคอนต์ ที่มีแฟลเจลลัม และอะโมโบซัว บางชนิดที่มีแฟลเจลลัม รวมถึง "เบรวีเอตา" จริง ๆ แล้วมีเซนทริโอลสองอัน เช่นเดียวกับ 'ไบคอนต์' ทั่วไป (แม้ว่าจะมีเพียงอันเดียวที่มีแฟลเจลลัมในยูนิคอนต์ส่วนใหญ่) การจัดเรียงแบบคู่สามารถเห็นได้ในการจัดระเบียบของเซนทริโอลในเซลล์สัตว์ทั่วไป แม้จะมีชื่อของกลุ่ม แต่บรรพบุรุษร่วมกันของ 'ยูนิคอนต์' ทั้งหมดอาจเป็นเซลล์ที่มีเซนทริโอลสองอัน
จังหวัดสมุทรสาครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดสมุทรสาคร พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสมุทรสาครทั้งจังหวัด
จังหวัดสมุทรสาครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดสมุทรสาคร พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสมุทรสาครทั้งจังหวัด
จังหวัดสมุทรสาครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดสมุทรสาคร พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสมุทรสาครทั้งจังหวัด
ชาพัตสึ

ชาพัตสึ (茶髪/ちゃぱつ), แปลตรงตัวว่า ผมสีน้ำตาล หรือ ผมสีชา ใน ภาษาญี่ปุ่น เป็นสไตล์การ ฟอก (และบางครั้งก็ ย้อมสี) ผม ที่พบในกลุ่ม วัยรุ่น ญี่ปุ่น สไตล์นี้เคยถูกห้ามในโรงเรียนญี่ปุ่นและกลายเป็นประเด็นการถกเถียงเกี่ยวกับ สิทธิพลเมือง ในการแสดงออกถึงตัวตน แต่การพูดคุยเกี่ยวกับประเด็นนี้ก็ค่อยๆ ลดลงเนื่องจากสไตล์นี้กลายเป็นที่แพร่หลายทั่วไป
ศัพทมูลวิทยา.
คำว่า "ชาพัตสึ" (Chapatsu) ประกอบขึ้นจากสองหน่วยคำ: 茶 ซึ่งแปลว่า "ชา หรือสีน้ำตาล, ในกรณีนี้หมายถึงสีน้ำตาล" และ 髪 ซึ่งแปลว่า "ผม" แต่เดิม "ชาพัตสึ" หมายถึงการย้อมผมที่มีหลากหลายสี รวมถึง สีบลอนด์, สีแดง, สีส้ม, และ สีน้ำเงิน แต่ในปัจจุบันมักหมายถึงผมที่มีเฉด สีน้ำตาล ใน ภาษาญี่ปุ่น คำนี้ยังมักเขียนในอักษร ฮิรางานะ ด้วย
สไตล์.
ในขณะที่สไตล์นี้เริ่มปรากฏในถนนโตเกียวในช่วงต้นถึงกลางทศวรรษ 1990 "ชาพัตสึ" (Chapatsu) ถูกอธิบายครั้งแรกใน "Imidas" ซึ่งเป็นสิ่งพิมพ์ประจำปีที่รวบรวมคำและแนวคิดใหม่ ๆ ในภาษาญี่ปุ่นในปี 1997 โดยสไตล์นี้ยังไม่ปรากฏใน "Kōjien" ซึ่งเป็นสิ่งพิมพ์ประจำปีของคำศัพท์และแนวคิดใหม่ในภาษาญี่ปุ่นจนกระทั่งปี 1998 สไตล์นี้เริ่มได้รับความนิยมในหมู่วัยรุ่นหญิงที่ต้องการเน้นผิวที่คล้ำขึ้น (เพื่อท้าทายค่านิยมความงามแบบดั้งเดิม) แต่ในไม่ช้าก็กลายเป็นกระแสหลัก
อย่างไรก็ตาม ในช่วงกลางทศวรรษ 2000 เทรนด์ต่าง ๆ ชี้ให้เห็นว่า "ชาพัตสึ" ในฐานะสไตล์กระแสหลักกำลังลดความนิยมลง แม้ว่า "ชาพัตสึ" จะเลือนหายไปในฐานะแฟชั่นที่เน้นความเป็นวัยรุ่น แต่ก็ได้รับการยอมรับไม่เพียงแต่ในหมู่คนหนุ่มสาวเท่านั้น แต่ยังรวมถึงในสถานที่ทางธุรกิจบางแห่งด้วย และไม่นานก็ได้รับการยอมรับในฐานะแฟชั่นของญี่ปุ่น
จังหวัดสมุทรสาครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดสมุทรสาคร พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสมุทรสาครทั้งจังหวัด
จังหวัดสมุทรสาครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดสมุทรสาคร พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสมุทรสาครทั้งจังหวัด
จังหวัดสมุทรสาครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดสมุทรสาคร พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเพิ่มจากการเลือกตั้งครั้งก่อนเมื่อปี พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสมุทรสาครทั้งจังหวัด
อีเอฟแอลแชมเปียนชิป ฤดูกาล 2024–25

อีเอฟแอลแชมเปียนชิป ฤดูกาล 2024–25 (หรือเรียกว่า สกายเบตแชมเปียนชิป ด้วยเหตุผลด้านผู้สนับสนุน) เป็นฤดูกาลที่ 9 ของการแข่งขันฟุตบอลอีเอฟแอลแชมเปียนชิป ภายใต้ชื่อปัจจุบัน และเป็นฤดูกาลที่ 33 ภายใต้รูปแบบการแข่งขันในลีกปัจจุบัน
การเปลี่ยนแปลงทีม.
ทีมต่อไปนี้ได้เปลี่ยนดิวิชันตั้งแต่ฤดูกาล 2023–24:
<templatestyles src="Col-begin/styles.css"/>
" หมายเหตุ: ตารางแสดงเรียงตามลำดับตัวอักษรภาษาอังกฤษ"
ตารางคะแนน.
<onlyinclude></onlyinclude>
 "ณ วันที่ 4 เมษายน ค.ศ. 2025"
หมายเหตุ: 4 – ผู้เล่นที่ทำ 4 ประตู
ดวงอักษร ใจดี

ดวงอักษร ใจดี (เกิด 11 สิงหาคม พ.ศ. 2540) เป็นนักยกน้ำหนักหญิงชาวไทย ที่แข่งขันในรุ่นน้ำหนักเกิน 63 กิโลกรัม และเป็นตัวแทนประเทศไทยเข้าร่วมการแข่งขันระดับนานาชาติ
เธอคว้าเหรียญทองในการแข่งขันโอลิมปิกเยาวชนฤดูร้อน 2014 มาครองได้สำเร็จ
ในปี พ.ศ. 2561 เธอถูกห้ามเข้าร่วมการแข่งขันยกน้ำหนักนานาชาติเป็นเวลา 2 ปี โดยสหพันธ์ยกน้ำหนักระหว่างประเทศ หลังจากผลตรวจพบสารต้องห้าม 5a-androstane-3a, 17b-diol (5aAdiol) และ 5b-androstane-3a, 17b-diol (5bAdiol) ในร่างกาย
เธอคว้าเหรียญเงินในการแข่งขันยกน้ำหนักชิงแชมป์โลก 2021 รุ่นน้ำหนักเกิน 87 กิโลกรัม ที่กรุงทาชเคนต์ ประเทศอุซเบกิสถาน
พรรคประชาชน (พ.ศ. 2541)

พรรคประชาชน เป็นพรรคการเมืองไทยในอดีตที่จดทะเบียนก่อตั้งเมื่อปี พ.ศ. 2541 มีนายนัดดา สนิทวงศ์ ณ อยุธยา และร้อยเอกสมชาย สุนสุข เป็นหัวหน้าพรรคและเลขาธิการพรรคตามลำดับ
ประวัติ.
พรรคประชาชนจดทะเบียนก่อตั้งตามพระราชบัญญัติพรรคการเมือง พ.ศ. 2524 เมื่อวันที่ 31 มีนาคม พ.ศ. 2541 เป็นลำดับที่ 56/2541
ในวันที่ 7 พฤศจิกายน พ.ศ. 2541 พรรคประชาชนได้จัดประชุมใหญ่สามัญประจำปี เพื่อประกาศใช้ข้อบังคับพรรคฉบับใหม่แทนฉบับเดิม เปลี่ยนแปลงตราสัญลักษณ์พรรคและเลือกตั้งกรรมการบริหารพรรคแทนตำแหน่งที่ว่างและเพิ่มเติมจำนวน 9 คน
จากนั้นในวันที่ 18 กรกฎาคม พ.ศ. 2542 พรรคประชาชนได้จัดการประชุมใหญ่วิสามัญ ครั้งที่ 1/2542 แก้ไขข้อบังคับพรรคเพื่อเปลี่ยนแปลงที่ทำการพรรค และเลือกตั้งกรรมการบริหารพรรคเพิ่มเติมจำนวน 4 คน ต่อมามีการจัดประชุมใหญ่วิสามัญ ครั้งที่ 2/2542 เมื่อวันที่ 9 ตุลาคม 2542 เพื่อแก้ไขข้อบังคับพรรคเปลี่ยนแปลงที่ทำการพรรคและเลือกตั้งกรรมการบริหารพรรคเพิ่มเติมอีก 4 คน
จากนั้นในวันที่ 22 กันยายน พ.ศ. 2543 มีกรรมการบริหารพรรคจำนวน 6 คนขอลาออกจากสมาชิกพรรครวมถึงร้อยเอกสมชาย สุนสุข เลขาธิการพรรคด้วย
ต่อมาเมื่อวันที่ 16 ตุลาคม พ.ศ. 2544 ศาลรัฐธรรมนูญมีคำสั่งที่ 17/2544 ให้ยุบพรรคประชาชน เนื่องจากไม่จัดทำรายงานการใช้จ่ายเงินสนับสนุนของพรรคการเมืองในรอบปี พ.ศ. 2543 ให้ถูกต้องตามความเป็นจริงและยื่นต่อคณะกรรมการการเลือกตั้งภายในเดือนมีนาคม พ.ศ. 2544 ตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2541 มาตรา 62
เค-บุ๊คส์

เค-บุ๊คส์ (ญี่ปุ่น: ケイ・ブックス) เป็นเครือร้านค้าของมือสองขนาดใหญ่ในประเทศญี่ปุ่น เน้นจำหน่ายสินค้าสำหรับผู้ที่ชื่นชอบวัฒนธรรมญี่ปุ่น หรือที่เรียกว่า "โอตาคุ" เช่น อนิเมะ, การ์ตูนมังงะ, หนังสือโดจินชิ (หนังสือที่เขียนและวาดโดยแฟน ๆ), และสินค้าของนักพากย์และไอดอล รวมถึงงานอดิเรก
ประวัติ.
เค-บุ๊คส์ ก่อตั้งขึ้นในปี ค.ศ. 1992 ในชื่อ "Kenchan no manga juku 1gouten" (けんちゃんのマンガ塾1号店) เป็นร้านจำหน่ายมังงะมือสองที่ตั้งอยู่ในย่าน ซูงาโมะ, โทชิมะ, โตเกียว ในปี ค.ศ. 1994 ได้เปิดสาขาที่สองในย่านซูงาโมะ และได้รวมกิจการและเปลี่ยนชื่อเป็น เค-บุ๊คส์ (K-Books) ในปีเดียวกัน สาขาต่าง ๆ ได้เปิดขึ้นในย่านต่าง ๆ ของโตเกียว เช่น คิชิโจจิ, อิเคะบุคุโระ และ อากิฮาบาระ ในช่วงกลางถึงปลายทศวรรษ ค.ศ. 1990 สาขาแรกนอกโตเกียวเปิดขึ้นใน โอซากะ ในปี ค.ศ. 2002 และใน นาโงยะ ในปี ค.ศ. 2017
ในเดือนกุมภาพันธ์ ค.ศ. 2019 เค-บุ๊คส์ ได้ยุติการขายสินค้าแบบคอนไซน์เมนต์ สำหรับ "โดจินชิ" ที่ร้าน "โดจิน" ใน อิเกบูกูโระ หลังจากดำเนินการมาเป็นเวลา 15 ปี
ผลิตภัณฑ์.
เค-บุ๊คส์ จำหน่ายสินค้าหลากหลายที่เกี่ยวข้องกับ โอตาคุ และ วัฒนธรรมป๊อปของญี่ปุ่น ทั้งสินค้ามือสองและของใหม่ รวมถึง "โดจินชิ" (ผลงานที่ตีพิมพ์เอง), มังงะ, นิยาย, ตุ๊กตา, ไอเท็ม คอสเพลย์, สินค้า อนิเมะ และ วิดีโอเกม, รวมถึงสินค้าของ นักพากย์ และ ไอดอลญี่ปุ่น สาขาต่าง ๆ ของ เค-บุ๊คส์ ยังเน้นการจำหน่ายสินค้าตามประเภทหรือแนวต่าง ๆ โดยเฉพาะ เช่น "ยาโออิ", โวคาลอยด์, และ ละครเพลง 2.5D
นอกเหนือจากการขายปลีก เค-บุ๊คส์ ยังดำเนินการร้าน คาเฟ่คอสเพลย์ และบาร์หลายแห่ง ได้แก่ Ikemofu คาเฟ่ ตัวละครสัตว์คอสตูม; Swallowtail, บัตเลอร์คาเฟ่; และ Bar Blue Moon, บาร์ที่ดำเนินการโดยบัตเลอร์ของ Swallowtail นอกจากนี้ยังดำเนินกิจการ Atis Collection ซึ่งเป็นค่ายเพลงที่ผลิตละครวิทยุแนวยาโออิ
สถานที่สำคัญ.
ร้าน K-Books Akihabara Hon-kan ตั้งอยู่ที่ อากิฮาบาระ ในอาคาร Akihabara Radio Kaikan โดยเน้นขายสินค้าสำหรับผู้ชาย เช่น สินค้า "โมเอะ" และ เวอร์ชวลยูทูบเบอร์ ร้าน K-Books Chara-kan ตั้งอยู่ในย่านชิโยดะ และเน้นจำหน่ายสินค้าที่มาจากสื่อของ "โชเน็งจัมป์รายสัปดาห์" เช่น "มายฮีโร่ อคาเดเมีย" และ "" ร้าน K-Books Ikebukuro Doujin-kan ตั้งอยู่ใน ย่านอิเกบูกูโระ บนถนน ถนนโอโตเมะ โดยเน้นจำหน่ายสินค้าที่เกี่ยวข้องกับ รักร่วมเพศชาย
วอลเลย์บอลหญิง ซี วี.ลีก 2024 – สนามที่ 2

วอลเลย์บอลหญิง ซี วี.ลีก 2024 – สนามที่ 2 เป็นการแข่งขันในสนามที่ 2 ของวอลเลย์บอลหญิง ซี วี.ลีก 2024 ซึ่งแข่งขันโดยทีมวอลเลย์บอลหญิงทีมชาติจำนวน 4 ทีม ที่เป็นสมาชิกของสมาคมวอลเลย์บอลแห่งเอเชียตะวันออกเฉียงใต้ (SAVA) ซึ่งเป็นหน่วยงานกำกับดูแลกีฬาระดับภูมิภาคในสังกัดสมาพันธ์วอลเลย์บอลเอเชีย (AVC) โดยแข่งขันที่จังหวัดนครราชสีมา ประเทศไทย ระหว่างวันที่ 9–11 สิงหาคม
อันดับการแข่งขัน.
<templatestyles src="Col-begin/styles.css"/>
รางวัล.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
- ชัชชุอร โมกศรี (THA)
- พรพรรณ เกิดปราชญ์ (THA)
- ชัชชุอร โมกศรี (THA)
- Vi Thị Như Quỳnh (VIE)
- ทัดดาว นึกแจ้ง (THA)
- Wilda Siti Nurfadhilah Sugandi (INA)
- Alyssa Jae Honrubia Solomon (PHI)
- Nguyễn Khánh Đang (VIE)
จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครปฐม, อำเภอนครชัยศรี, อำเภอสามพราน และกิ่งอำเภอพุทธมณฑล
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอกำแพงแสน, อำเภอดอนตูม และอำเภอบางเลน
จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

การเลือกตั้งสมาชิกสภาผู้แทนราษฎรจังหวัดมุกดาหาร พ.ศ. 2544 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 2 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2539 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดมุกดาหาร).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:48.25%; overflow:hidden">  </td>
<td colspan="2" style="padding-left:0.4em;padding-right:0.4em" align="right">48.25%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">เสรีธรรม</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">17.00%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:6.12%; overflow:hidden">  </td>
<td colspan="2" style="padding-left:0.4em;padding-right:0.4em" align="right">6.12%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">กิจสังคม</td>
<td style="width:100px;border-left:solid 1px silver;border-right:solid 1px silver;">#180D51; width:0.18%; overflow:hidden">  </td>
<td colspan="2" style="padding-left:0.4em;padding-right:0.4em" align="right">0.18%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">28.45%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
ประกอบไปด้วยอำเภอเมืองมุกดาหาร (ยกเว้นตำบลนาโสก ตำบลผึ่งแดด และตำบลดงมอน) อำเภอดอนตาล และอำเภอหว้านใหญ่
เขตเลือกตั้งที่ 2.
ประกอบไปด้วยอำเภอเมืองมุกดาหาร (เฉพาะตำบลนาโสก ตำบลผึ่งแดด และตำบลดงมอน) อำเภอนิคมคำสร้อย อำเภอหนองสูง อำเภอคำชะอี และอำเภอดงหลวง
จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครปฐม, อำเภอนครชัยศรี, อำเภอสามพราน และกิ่งอำเภอพุทธมณฑล
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอกำแพงแสน, อำเภอดอนตูม และอำเภอบางเลน
จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดนครปฐม กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครปฐม และอำเภอกำแพงแสน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบางเลน, อำเภอดอนตูม, อำเภอนครชัยศรี, อำเภอสามพราน และกิ่งอำเภอพุทธมณฑล
นครสัตว์มหาสนุก 2

นครสัตว์มหาสนุก 2  เป็นภาพยนตร์แอนิเมชันอเมริกันแนวตลกต่อสู้ และเพื่อนตำรวจที่มีกำหนดออกฉายในอนาคต ผลิตโดยวอลต์ดิสนีย์แอนิเมชันสตูดิโอส์และออกฉายโดยวอลต์ดิสนีย์พิกเชอส์ กำกับและเขียนบทโดยจาเร็ด บุช และอำนวยการสร้างโดยอีเวตต์ เมริโน และเจนนิเฟอร์ ลี โดยเป็นภาคต่อของ "นครสัตว์มหาสนุก" (2016) และเป็นภาคที่ 2 ของแฟรนไชส์ "ซูโทเปีย" นำแสดงโดยจินนิเฟอร์ กูดวิน และเจสัน เบตแมน ซึ่งกลับมารับบทจูดี ฮอปส์ และนิก ไวลด์จากภาคแรก ร่วมกับกวาน เก๊ ฮวี
ผู้กำกับไบรอน ฮาวเวิร์ด และริช มัวร์พูดคุยเกี่ยวกับภาคต่อที่เป็นไปได้ของ"ซูโทเปีย" ในเดือนมิถุนายน ค.ศ. 2016 ในเดือนกุมภาพันธ์ ค.ศ. 2023 บ็อบ ไอเกอร์ ประธานเจ้าหน้าที่บริหารของดิสนีย์ประกาศว่าภาคต่ออยู่ระหว่างการพัฒนา โดยมีการเปิดเผยชื่อและวันวางจำหน่ายในปีถัดไป บุชได้รับการเปิดเผยว่าจะเขียนบทและกำกับในเดือนกรกฎาคม ค.ศ. 2024
"นครสัตว์มหาสนุก 2" มีกำหนดออกฉายในสหรัฐวันที่ 26 พฤศจิกายน 2025
การออกฉาย.
"นครสัตว์มหาสนุก 2" มีกำหนดออกฉายในสหรัฐวันที่ 26 พฤศจิกายน 2025
ทรักคุง

ทรักคุง (; โรมาจิ: "Torakku-kun") เป็นเป็นคำที่ใช้เรียกรถบรรทุกในวัฒนธรรมอนิเมะและมังงะที่มีบทบาทในการส่งตัวละครไปยังอีกโลกหนึ่ง หรือที่เรียกว่า อิเซไก โดยทั่วไปแล้ว ทรักคุง จะเป็นรถบรรทุกที่ชนตัวละครจนเสียชีวิตหรือหมดสติ จากนั้นตัวละครนั้นจะฟื้นขึ้นมาในโลกแฟนตาซีหรือโลกคู่ขนาน ซึ่งเป็นลักษณะเด่นของแนวอิเซไก
ต้นกำเนิดของมีม.
แม้ว่า "ทรักคุง" จะได้รับความนิยมมากขึ้นในช่วงไม่กี่ปีที่ผ่านมา แต่แนวคิดของตัวละครที่ถูกส่งไปยังโลกอื่นโดยรถบรรทุกนั้นสามารถย้อนกลับไปได้ในทศวรรษ 1990 อย่างไรก็ตาม ทรักคุง เริ่มมีชื่อเสียงและกลายเป็นมีมในยุค 2010 เมื่อแนว อิเซไก กลายเป็นแนวยอดนิยมในอนิเมะและมังงะ เช่น ' (2013) และ ' (2014) ซึ่งมีการใช้ "ทรักคุง" ในการเริ่มต้นเรื่องราว
พัฒนาการ.
การพัฒนาการช่วงต้น.
"ทรักคุง" ได้รับการพัฒนาจากการเป็นเพียงแค่รถบรรทุกที่ทำหน้าที่นำพาตัวละครไปยังโลกอื่น ให้กลายเป็นองค์ประกอบที่ได้รับการกล่าวถึงอย่างแพร่หลายในมุกและการล้อเลียนในวัฒนธรรมอนิเมะ หลายคนเริ่มสร้างเนื้อหาและมีมเกี่ยวกับ "ทรักคุง" ในอินเทอร์เน็ต รวมถึงในฟอรัมและโซเชียลมีเดีย
การพัฒนาการช่วงหลัง.
"ทรักคุง" ยังคงปรากฏอยู่ในอนิเมะและมังงะหลายเรื่อง โดยบางครั้งผู้สร้างสรรค์เนื้อหายังเลือกที่จะล้อเลียนหรือพลิกโฉมการใช้ "ทรักคุง" ในบริบทที่แตกต่างไปจากเดิม ตัวอย่างเช่น มีการเล่นกับความคาดหวังของผู้ชมด้วยการไม่ใช้ "ทรักคุง" ส่งตัวละครไปยังโลกอื่น หรือในบางเรื่อง "ทรักคุง" อาจกลายเป็นตัวละครที่มีบทบาทมากขึ้น ไม่ใช่แค่เป็นอุปกรณ์ในการส่งตัวละครไปยังอีกโลกหนึ่งเท่านั้น
ตอบกลับมีม.
"ทรักคุง" กลายเป็นที่รู้จักและได้รับการพูดถึงในชุมชนอนิเมะและมังงะอย่างกว้างขวาง หลายคนมองว่ามันเป็นสัญลักษณ์ของแนว อิเซไก ที่เต็มไปด้วยความตลกขบขันและความคาดไม่ถึง แม้กระทั่งในซีรีส์ที่ไม่มีเนื้อหา อิเซไก การที่ตัวละครถูกชนโดย "ทรักคุง" ก็กลายเป็นเครื่องหมายที่ผู้ชมสามารถคาดเดาได้ว่าตัวละครนั้นจะไปโผล่ในโลกอื่น
"ทรักคุง" กลายเป็นมีมในอินเทอร์เน็ตด้วยเหตุผลหลายประการ ซึ่งหลัก ๆ มาจากความนิยมของแนว อิเซไก และลักษณะเฉพาะของ "ทรักคุง" ที่มักถูกใช้เป็นจุดเริ่มต้นของเรื่องราวในแนวนี้
จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดนครปฐม มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครปฐม และอำเภอกำแพงแสน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบางเลน, อำเภอดอนตูม, อำเภอนครชัยศรี, อำเภอสามพราน และกิ่งอำเภอพุทธมณฑล
กัลเล โกลโยเน็น

กัลเล โกลโยเน็น (เกิดวันที่ 26 กุมภาพันธ์ ค.ศ. 1994) เป็นผู้เล่นแบดมินตันชาวฟินแลนด์ ใน ค.ศ. 2014 เขาชนะเหรียญทองแดงในการแข่งขันชิงแชมป์ยุโรป ทีมชายที่บาเซิล เขาชนะเลิศในระดับนานาชาติครั้งแรกที่ฮังกาเรียนอินเตอร์แนชนัลเมื่อ ค.ศ. 2015 โกลโยเน็นกลายเป็นผู้เล่นแบดมินตันคนแรกจากประเทศฟินแลนด์ที่ได้รับเหรียญในการแข่งขันชิงแชมป์ยุโรปใน ค.ศ. 2021
เจิ่น มิญ เวือง

เจิ่น มิญ เวือง (เกิดวันที่ 28 มีนาคม พ.ศ. 2538) เป็นนักฟุตบอลอาชีพชาวเวียดนาม ปัจจุบันเล่นในตำแหน่งกองกลางตัวรุกให้กับสโมสรฮหว่างอัญซาลายในวีลีก 1 และทีมชาติเวียดนาม
ครั้งหนึ่งเขาเคยเป็นหนึ่งในนักเตะเวียดนามอายุน้อยไม่กี่คนที่ได้รับการยกย่องอย่างสูงในเรื่องของการคิดเชิงกลยุทธ์และเทคนิค โดยเฉพาะความสามารถในการยิงไกลและฟรีคิก
อาชีพ.
อาชีพสโมสร.
ฮหว่างอัญซาลาย.
ในปี 2550 มิญ เวือง มาที่ห่ามส่ง  เพื่อทดสอบความสามารถเข้าสถาบันฮหว่างอัญซาลาย
ในเดือนเมษายน ปี 2556 ผู้ฝึกชเว ยุน กย็อม บรรจุชื่อเขาอยู่ในรายชื่อทีมฮหว่างอัญซาลายที่แข่งขันในวีลีก ถือเป็นจุดเปลี่ยนใหม่ในเส้นทางอาชีพของเขา ในวีลีก 2557 เขาได้รับตำแหน่งผู้เล่นอายุน้อยที่ดีที่สุดในการแข่งขันครั้งนั้น
ในเดือนมีนาคม พ.ศ. 2567 หลังจากที่เหงียน ต๊วน อัญ ออกจากฮหว่างอัญซาลาย เจิ่น มิญ เวือง ก็กลายเป็นกัปตันทีมหลังจากเล่นให้กับสโมสรในวีลีกมา 11 ปี
อาชีพระดับนานาชาติ.
ในปี 2560 มิญ เวือง มีชื่อติดทีมชาติเวียดนามเป็นครั้งแรกเพื่อเตรียมพร้อมสำหรับการแข่งขันกับทีมชาติอัฟกานิสถานในรอบคัดเลือกเอเชียนคัพ 2019
วันที่ 15 มิถุนายน พ.ศ. 2564 ในการแข่งขันกับสหรัฐอาหรับเอมิเรตส์ในรอบที่สองของฟุตบอลโลกปี 2022 รอบคัดเลือก มิญ เวือง ลงสนามในช่วง 30 นาทีสุดท้ายของการแข่งขัน และยิงประตูและแอสซิสต์ได้
จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครปฐม และอำเภอกำแพงแสน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบางเลน, อำเภอดอนตูม, อำเภอนครชัยศรี และอำเภอสามพราน